Ispaniya chempionatining 33-turidan o‘rin olgan «Barselona» va «Real» jamoalari uchrashuvida kataloniyaliklar raqibiga qaraganda 149 uzatmani ko‘proq amalga oshirgan. Qiziq tomoni, kataloniyaliklar darvozaboni Mark-Andre ter Shtegen bergan aniq paslar bo‘yicha (36ta) madridliklarning deyarli barcha futbolchisidan — faqatgina Toni Kroos (55) va Luka Modrichni (37) hisobga olmaganda — ko‘proq uzatmani amalga oshirgan.